钦定古今图书集成/理学汇编/文学典/第067卷 > 胡国防
## 钦定古今图书集成/理学汇编/文学典/第067卷 > 胡国防

按《广东通志》：国防，字朝宗，连州人。尝遇羽客，得吐纳
术。诗句甚清拔，古风唫谣，效李长吉体。《赠魏野处士》
云：“避世一处士，传家三诏书。”《送郡太守》云：“桄榔雨醉
江城夜，橄榄风吟野驿秋。”《咸阳闲望》云：“楼台旧地牛
羊满，宫殿遗基禾黍平。水边云：岛日斜明僧寺阁，汀
云低影客船窗。”所著有《蘗川诗》。